[{"text_idx": "#000000", "text": "Enpresaren eta produktu bakoitzaren aztarna ekologikoa kalkulatzea"}, {"text_idx": "#000001", "text": "Proiektu iraunkorrak bezeroekin eta enpresa petrokimikoekin"}, {"text_idx": "#000002", "text": "Ekonomia zirkularraren helburua erabili gabeko material gutxiago erostea eta hondakin gutxiago sortzea da, baliabideen fluxu ekonomiko eta ekologikoak itxita."}, {"text_idx": "#000003", "text": "Ekonomia zirkularra estrategikoa da PLASTIGAUR-entzat, eta haren arabera eraldatu dugu gure jarduera guztia. Horregatik, Ekodiseinua erabiltzen dugu gure produktu guztietan, lehengai birziklatuen kopurua ahalik eta handiena izan dadin, eta sortutako hondakinen % 100 berriro prozesuan sartzeko."}, {"text_idx": "#000004", "text": "Iraunkortasunaren alde egin dugun apustua, halaber, bezero eta hornitzaileekin batera garatzen ditugun proiektu iraunkorretan islatzen da, baita instituzio publikoekin eta hezkuntzaren edo ikerketaren munduko bestelako eragile batzuekin egiten dugun lanean ere."}, {"text_idx": "#000005", "text": "Iraunkortasunaren aldeko berrikuntzen abangoardian EKOGAUR gama da, eta ingurumena gehien errespetatzen duten film eta bilgarri malguak eskaintzen ditugu bertan. Ezaugarri mekaniko eta optiko ezin hobeak bermatzen ditugu, kalitate- eta ingurumen-ziurtagiri zorrotzenekin."}, {"text_idx": "#000006", "text": "Kontsumitu ondoren birziklatutako materialak erabiltzen ditugu eta kimiko birziklatuekin egindako materiala garatzen dugu.\n% 25-50 artean birziklatutako materiala garatzen dugu."}, {"text_idx": "#000007", "text": "kontsumitu ondoren birziklatutako baliabideekin egindako materialak, erabili gabeko materialen ezaugarri mekaniko berdinekin"}, {"text_idx": "#000008", "text": "Baliabide kimiko birziklatuekin egindako materialak, elikagaiekin kontaktuan dauden filmak fabrikatzeko soluziorik iraukorrena"}, {"text_idx": "#000009", "text": "PLASTIGAUR-ek une honetan erabiltzen dituen produktuen % 97 % 100 birziklagarriak dira."}, {"text_idx": "#000010", "text": "Material bakarrarekin laminatzeko film % 100 birziklagarria"}, {"text_idx": "#000011", "text": "produktu laminatu % 100 birziklagarriak"}, {"text_idx": "#000013", "text": "Iraunkortasunaren aldeko lana ardatz estrategiko gisa hartzen dugu haren hiru zutabeetan: ingurumena, alderdi soziala eta alderdi ekonomikoa."}, {"text_idx": "#000014", "text": "Zuzendaritzak bultzatuta, iraunkortasuna gure jarduketa eta garapen berritzaileen oinarrizko zutabe gisa proaktiboki sustazen dugu."}, {"text_idx": "#000015", "text": "Ontziratze eta bilgarri malguen merkatuan iraunkortasunaren erreferente bilakatzea interes-taldeentzat.\u201d"}, {"text_idx": "#000017", "text": "Gizartea hobetzen lagunduko duten ekintza ugari egiteko konpromisoa hartu dugu."}, {"text_idx": "#000018", "text": "Gizarte ekintza: enpresak eta langileek zenbateko bat ematen diegu hilero zenbait GKE eta instituziori.\nLan-munduan txertatzea: praktikak egiten dituzten pertsonak hartzen ditugu, karrera-amaierako proiektuak gure enpresan egiteko aukera ematen dugu eta ikasleen bisitak antolatzen ditugu.\nTokiko kultura: Gure babesa ematen diegu tokiko kirol-ekitaldiei eta kultura-ekintzei.\nEuskararen aldeko konpromisoa hartu dugu."}, {"text_idx": "#000019", "text": "Ingurumen-inpaktua gutxitzeko eta arriskuak prebenitzeko konpromisoa dugu, indarrean dauden araudiak gordeta ez ezik, gure arloko aurrerapen teknologikoak eta jardunbide egokienak kontutan hartuta."}, {"text_idx": "#000020", "text": "Energia berriztagarria: kontsumitzen dugun energia guztia iturri berriztagarrietatik dator, eta, gainera, 100 kWp-ko eguzki-instalazio fotovoltaiko bat dugu.\nEnergia-kontsumoan efizientzia lortzeko konpromisoa dugunez, urtero % 3 murrizten dugu kontsumoa.\nBAT (eskuragarri dagoen teknologia onena) politika erabiltzen dugu makinak erosterakoan.\nIngurumena Kudeatzeko ISO 14001 Sistema ezarri dugu."}, {"text_idx": "#000021", "text": "Daukagun aktibo garrantzitsuena gure lantaldea da, eta haien garapena sustatzea da gure lehentasuna."}, {"text_idx": "#000022", "text": "Kode etikoa: zintzotasuna, zuzentasuna eta giza duintasunarekiko errespetua oinarrizko balioak dira lantokian, Plastigaur-en langile, bezero eta hornitzaileentzat.\nUrteko prestakuntza-plana: gure langileen eraginkortasuna eta efizientzia indartzeko eta haien trebetasunak garatzeko helburua du.\nLan-bizitza eta familia bateragarri egitea ordutegi malguen bidez.\nEskatzen duten langileek txanda-kontratua egiteko aukera dute.\nLaneko Segurtasuna eta Osasuna Kudeatzeko OHSAS 18001 Sistema."}, {"text_idx": "#000023", "text": "Iraunkortasunean aditua den talde bat dugu, produktu eta soluzio iraunkorrak garatzeko proiektuak zuzentzen dituena. Halaber, proiektu horietan enpresa guztia inplikatzen eta behar diren aldaketak egiten laguntzen du."}, {"text_idx": "#000024", "text": "Iraunkortasun ziurtatua. Iraunkortasunaren erreferente izan nahi dugu; horregatik, hirugarrenen ziurtagiri zorrotzak egiten ditugu gure proiektu guztietarako."}, {"text_idx": "#000025", "text": "Garapen iraunkorraren aldeko apustua egiten dugunez, GIHak betetzeko borondatezko konpromisoak ezartzen ditugu."}, {"text_idx": "#000026", "text": "Urtero % 2 gutxitzen dugu ur-kontsumoa, eta % 3 energia-kontsumoa."}, {"text_idx": "#000027", "text": "Uneko ekonomia eredua eraldatzea eta eredu zirkularraren bidean urratsak ematea. Horretarako, produktu eta materialen efizientzia areagotzen dugu, eta enpresaren jardueren ondorioz sortutako hondakinak eta isuritako berotegi-efektuko gasak murrizten ditugu."}, {"text_idx": "#000028", "text": "2. helburua: Konfiantza eta enpresa-kultura"}, {"text_idx": "#000029", "text": "Enpresaren kulturaren ardatza konfiantza oinarritutako proiektu partekatu bat izatea nahi dugu eta, horretarako, pertsonen garapen profesionala sustatzen dugu."}, {"text_idx": "#000030", "text": "3. helburua: Osasuna eta ongizatea"}, {"text_idx": "#000031", "text": "Gure taldearen osasuna, segurtasuna eta ongizatea sustatzen ditugu, baita lan-giroaren iraunkortasuna ere, ingurukoekin lankidetzan jardutea bultzatuta."}, {"text_idx": "#000032", "text": "4. helburua: Industria aurreratua eta iraunkorra"}, {"text_idx": "#000033", "text": "Digitalki aurreratua dagoen industria bat sortu nahi dugu, produktu erabilgarriagoak eta iraunkorrak modu azkar eta malgu batean garatzea errazagoa izan dadin."}]